Nordic Natura býður upp á þrjú glæsileg 25 m 2 stúdíóhús , innréttuð á hlýlegan og heimilislegan máta . Húsin eru byggð til að hýsa tvo fullorðna og tvö börn . Þægilegur tveggja sæta svefnsófi er í rýminu ef börn eru með í för ( 140 × 200 ) . Í hverju húsi er sérbaðherbergi með sturtu . Í alrýminu er eldhúsinnrétting með öllum nauðsynlegum áhöldum , ísskáp , helluborði , uppþvottavél og örbylgjuofni ásamt litlu eldhúsborði og stólum . Við hvert hús er góður 25 m 2 sólpallur með húsgögnum og gasgrilli . Í sátt við náttúruna . Við leggjum áherslu á náttúrulegar lausnir . Öll sængur - og koddaver ásamt handklæðum eru úr 100% Fair traid lífrænni bómull . Lífræn , náttúruleg sturtusápa og uppþvottalögur ásamt heimagerðri Sælusápu úr sveitinni ( saelusapur.is ) eru í húsunum til afnota fyrir gesti . Ókeypis er fyrir börn 12 ára og yngri í fylgd með fullorðnum . Fyrir börn 13 - 17 ára er gjaldið 2.500 á barn per dvöl . Hægt er að leigja ungbarna-ferðarúm á 2.500 krónur per dvöl ( uppsetning og lín innifalið ) . Nordic Natura er fullkomin staðsetning fyrir dagsferðir og úr mörgu er að velja . Mikið úrval ferðatækifæra og upplifuna út frá öllum áttum gististaðarins . Mikið úrval af gönguleiðum er á svæðinu , bæði styttri og lengri . Vinsamlegast spyrjið starfsfólk okkar eða heimsækið Gljúfrastofu ( gestastofa þjóðgarðsins í Ásbyrgi ) fyrir frekari upplýsingar og / eða kort .